Fructele primite de un deţinut din Penitenciarul Botoşani în pachetul de la familie nu erau destinate unui trai sănătos în spatele gratiilor, au descoperit cu stupoare gardienii închisorii.

De Cristian Ionescu . Publicat pe 23.01.2020 la 11:30 Actualizat pe 23.01.2020 la 11:31

Zece kilograme de fructe a strâns deţinutul, pe care apoi le-a pus la fermentat în câteva recipiente ascunse în grupul sanitar al camerei de deţinere, sperând să obţină o ţuică bună. Gardinenii închisorii, atraşi de miros, i-au năruit speranţele.

Fructele primite de un deţinut din Penitenciarul Botoşani în pachetul de la familie nu erau destinate unui trai sănătos în spatele gratiilor, au descoperit cu stupoare gardienii închisorii.

Deținutul C.N.I., încarcerat în Penitenciarul Botoşani, a avut un gând năstruşnic după gratii. El s-a gândit că ar putea să facă rost de alcool fără mare bătaie de cap, aşa că s-a hotărât să facă ţuică în veceul celulei.

Bărbatul a strâns aproape 10 kilograme de fructe, pe care le primea de acasă, şi le-a pus la fermentat în câteva recipiente pitite în grupul sanitar al camerei de deținere, în speranța că va reușit să producă o băutură alcoolică, deși acest lucru este interzis în unitățile de detenție, informează monitorulbt.ro.

Mirosul a luat de nas imediat gardienii

Fabricarea ţuicii are, totuşi, un miros specific, detectat imediat de gardienii închisorii, care l-au chestionat pe deţinut despre activitatea sa ascunsă, însă acesta a declarat că nu ştie nimic despre nicio ţuică. Nici ceilalţi deţinuţi nu ştiau.

Deţinutul s-a ales cu suspendarea dreptului de a primi și cumpăra bunuri pe o perioadă de două luni.